google/wiki40b huggingface dataset:
संस्थापकवाद

संस्थापकवाद (संस्थापकवादी होना) एक बौद्धिक दृष्टिकोण है, जिसमें किसी राज्य के संस्थापकों के लिए सबल श्रधा होती हैं। यह शब्द एक अपमानजनक नाम-विशेषण के रूप में देखा जाता हैं, व यथाचिन्हीतों पर ऐसे वैश्विक नज़रिये रखने का आरोप लगाता हैं जो संस्थापन को जड़ासक्ति में बदलने के लिए ऐतिहासिक परिशुद्धि का त्याग करता हैं।
विरोधार्थी संस्थापकवाद-विरोध उनके प्रयुक्त किया जाता हैं, जिन्हें "यकीनन लगता हैं कि" राज्य के "उद्गमों में कुछ तो गम्भीरतापूर्वक ग़लत था"।
नारायण स्वामी (भजन गायक )

'नारायण स्वामी एक संत ओर भजनीक थे  

 भारत के पश्चिमी भाग में स्थित गुजरात राज्य के  भावनगर शहर के नजदीकी गाव के मूल निवासी थे. संन्यास के बाद वो कच्छ के मांडवी में स्थित आश्रम में रहते थे
उनका मूल नाम शक्तिदान महिदान लांगावदरवा था जो आत्मिक जागृति के बाद नारायण स्वामी हो गया। उन्हों ने  मीरा  बाई, कबीर जी, गंगा सती और नरसिंह मेहता सतार साईं भक्त मूलदास जैसे संतो की अमृतवाणी को गाया है, 
ओर संतवानी से उन्होंने आध्यात्मिक जगत को ऊजॉ दीहै।
नारायण स्वामी की उपलब्धियां
संत ओर त्यागी आत्मा होने के नाते वो एक उपदेशक थे  उन्होंने जन कल्याण के लिए निस्वार्थ भाव से भजन ओर संतवानी गाई है ।
उन्होंने ३०० से ४०० भजन गाये है  जो पूणॅ रुप से आध्यात्मिक ज्ञान वाचक है। 
मृत्यु
नारायण स्वामी की मृत्यु 1999 में मांडवी आश्रम में हुई थी उनकी समाधि आज भी वहां स्थित है।
२१५५ ईसा पूर्व

२१५५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २१५५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
पितृवंश समूह ऍनओ

मनुष्यों की आनुवंशिकी (यानि जॅनॅटिक्स) में पितृवंश समूह ऍनओ या वाए-डी॰एन॰ए॰ हैपलोग्रुप NO एक पितृवंश समूह है। यह पितृवंश स्वयं पितृवंश समूह के (ऍक्सऍलटी) से उत्पन्न हुई एक शाखा है। विश्व में इसकी उपशाखाओं - पितृवंश समूह ऍन और पितृवंश समूह ओ - के तो बहुत पुरुष मिलते हैं, लेकिन सीधा पितृवंश समूह ऍनओ का सदस्य आज तक कोई नहीं मिला है। फिर भी वैज्ञानिकों का मानना है के इसे समूह के वंशज कभी ज़रूर रहे होंगे। अनुमान है के जिस पुरुष से यह पितृवंश शुरू हुआ वह आज से लगभग ३०,०००-४०,००० वर्ष पहले एशिया में अरल सागर से पूर्व की ओर कहीं रहता था।

अन्य भाषाओँ में

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।
जयपुर का नील मृद्भाण्ड

जयपुर के नील मृद्भाण्ड ('ब्लू पॉटरी) प्रसिद्ध है। इसमें परम्परागत हरे एवं नीले रंग का प्रयोग होता है। यह अकबर के समय ईरान से लाहौर आयी। इसके बाद राम सिंह प्रथम लाहौर से इसे जयपुर लाये। इस कला का सर्वाधिक विकास राम सिह द्वितीय के समय हुआ। उन्होंने चूड़ामन एवं कालूराम कुम्हार को इस कला को सीखने के लिए दिल्ली भेजा था। 
इस कला में चीनी मिट्टी के बर्तनों (मृद्भांड) पर नक्काशी का कार्य किया जाता है। कृपाल सिह शेखावत मऊ शिखर ब्लू पॉटरी के जादूगर थे। इन्होंने 25 रंगों का प्रयोग कर नई शैली बनायी जिसे 'कृपाल शैली' कहते हैं।
इस कला हेतु इन्हें 1974 में पद्मश्री एवं 1980 में 'कलाविद' की उपाधि प्रदान की गई। mukesh dabla
विषकन्या

लोक कथाओं एवं वैदिक ग्रंथों के अनुसार प्राचीन युग में विषकन्या का प्रयोग राजा अपने शत्रु का छलपूर्वक अन्त करने के लिए किया करते थे। इसकी प्रक्रिया में किसी रूपवती बालिका को बचपन से ही विष की अल्प मात्रा देकर पाला जाता था और विषैले वृक्ष तथा विषैले प्राणियों के सम्पर्क से उसको अभ्यस्त किया जाता था। इसके अतिरिक्त उसको संगीत और नृत्य की भी शिक्षा दी जाती थी, एवं सब प्रकार की छल विधियाँ सिखाई जाती थीं। अवसर आने पर इस विषकन्या को युक्ति और छल के साथ शत्रु के पास भेज दिया जाता था। इसका श्वास तो विषमय होता ही था, परन्तु यह मुख में भी विष रखती थी, जिससे संभोग करनेवाला पुरुष रोगी होकर मर जाता था।
चाणक्य द्वारा रचित अर्थशास्त्र (ग्रन्थ) में तथा कल्कि पुराण में विषकन्याओं की चर्चा है।
सर्पिल (रेलमार्ग)

सर्पिल अथवा घुमावदार खड़ी चढ़ाई वाली पहाड़ियों पर नियोजित रेलमार्ग प्रणाली है। एक घुमावदार रेलमार्ग तब तक बढ़ता है जब तक कि यह अपना एक चक्र (वलय) पूर्ण नहीं कर लेता। इस घुमावदार वलय में यह रेलमार्ग पर्याप्त ऊँचाई प्राप्त कर लेता है जिससे लघु क्षेतिज दूरी पर पर्याप्त मात्रा में ऊँचाई प्राप्त की जा सके। यह लहरिया दार (ज़िग ज़ैग) का विकलो होता है जिसमें चढ़ाई के समय गाडी को रोककर एवं दिशा बदलकर चलना पड़ता है। यदि रेलगाड़ी की लम्बाई पर्याप्त हो तो इसका पूर्ण वलय बनते हुये देखा जा सकता है।
वैश्विक डाक संघ

वैश्विक डाक संघ 
वैश्विक डाक संघ ( अंग्रेज़ी : Universal Postal Union - UPU) की स्थापना 1874 में पोस्टल कांग्रेस (बर्न) में हस्ताक्षरित संधि ( 1875 से लागू) के उपरांत सामान्य डाक संघ के रूप में हुई थी। 1878 में वैश्विक डाक संघ नाम को स्वीकार किया गया। 1948 में यूपीयू संयुक्त राष्ट्र का विशिष्ट अभिकरण बन गया। यूपीयू का संविधान 1964 की विएना पोस्टल कांग्रेस में अंगीकार किया गया, जो 1966 से लागू हुआ।
उद्देश्य
यूपीयू का मुख्यालय बर्न, स्विट्जरलैण्ड में है। इसके सदस्यों की संख्या 2013 के अनुसार 192 है। यूपीयू का उद्देश्य विश्व डाक सेवाओं में सुधार लाना व उन्हें संगठित करना तथा अंतरराष्ट्रीय डाक सहयेाग के विकास को प्रोत्साहित करना है।
कार्यक्षेत्र
वैश्विक डाक संघ के सदस्य देशों से यह आशा की जाती है कि वे पत्राचार के पारस्परिक विनिमय हेतु एकमात्र प्रदेश का निर्माण करें, जिससे निकट सहयोग एवं मानकीकरण के विचार को फलीभूत किया जा सके। वैश्विक डाक समझौते द्वारा डाक दरों, अधिकतम व निम्नतम आकार व वजन सीमा इत्यादि के लिए दिशा-निर्देशों तथा विनियमों का निर्माण किया गया है। इसी के तहत अंतर्देशीय डाक विनियमों के लिए मानक एवं सिद्धांत तय किए जाते हैं। इसके अलावा यूपीयू संयुक्त राष्ट्र के तकनीकी सहयोग कार्यक्रमों में भागीदारी करते हुए विकासशील देशों में विशेषज्ञों की भर्ती करने, व्यावसायिक प्रशिक्षण हेतु छात्रवृत्ति प्रदान करने जैसे कार्य भी करता है। यह अन्य विशिष्ट अभिकरणों के साथ निकट संपर्क भी स्थापित करता है, जैसे- वायु डाक यातायात के विकास हेतु आईसीएओ के साथ, रेडियोधर्मी तत्वों के डाक संचरण हेतु आईएईए के साथ तथा वियोजनीय जैविक तत्वों के यातायात हेतु विश्व स्वास्थ्य संगठन के साथ।
वैश्विक पोस्टल कांग्रेस प्रति पांच वर्ष बाद आयोजित होती है, जिसमें सभी सदस्य देश शामिल होते हैं। यह यूपीयू की नीतियों का निर्धारण, कार्यक्रमों की समीक्षा तथा महानिदेशक व उप-महानिदेशक का चुनाव करती है। प्रशासनिक परिषद में 41 सदस्य होते हैं, जो कांग्रेस द्वारा चुने जाते हैं। इस परिषद का अध्यक्ष पिछली कांग्रेस के मेजबान देश से संबद्ध होता है। परिषद कांग्रेसन के मध्य निरंतरता को सुनिश्चित करती है, तकनीकी डाक अध्ययन संचालित करती है तथा संघ के बजट व खातों का अनुमोदन करती है। यह आपदा मामलों से निबटने हेतु आवश्यक विनियमों को स्वीकार करती है। डाक कार्यचालन परिषद में 40 निर्वाचित सदस्य एवं एक अध्यक्ष होता है। यह परिषद अंतर्राष्ट्रीय डाक सेवाओं के कार्यात्मक, वाणिज्यिक एवं आर्थिक पहलुओं से संबद्ध मामलों पर विचार करती है।
संयुक्त राष्ट्र का अभिकरण
यूपीयू संयुक्त राष्ट्र का दूसरा सबसे पुराना विशिष्ट अभिकरण है, जो वैश्विक पोस्टल कांग्रेस, प्रशासनिक परिषद, डाक कार्यसंचालन परिषद एवं अंतरराष्ट्रीय ब्यूरो द्वारा संघटित है।
लैटेक्सधर ऊतक

लैटेक्सधर ऊतक (Laticiferous Tissue):-

ये एक प्रकार का विशिष्ट ऊतक है। ये लम्बी, शाखित, बहु-केन्द्रित तथा पतली भित्ति वाली जीवित कोशिकाओं से बना होता है। इनमें दूध जैसा गाढ़ा रस भरा होता है, जिसे लैटेक्स (Latex) कहते है। लैटेक्स को पादप दुग्ध (Plant Milk) भी कहा जाता है। लैटेक्स में शर्करा, प्रोटीन, एंजाइम, स्टार्च, एल्किलॉइड, श्लेष्मा, रबड़, रेजिन, टेनिन आदि पाए जाते है।लैटेक्सधर ऊतक का निर्माण विभज्योतक से होता है। ये पादप के सभी भागों के भरण ऊतकों (Ground Tissue) में फैले हुए होते हैं।
सांचोर विधानसभा क्षेत्र (राजस्थान)

सांचोर विधानसभा क्षेत्र राजस्थान का एक विधानसभा क्षेत्र है।
परजान दस्तूर

पृष्ठभूमि

परजान दस्तूर को "धारा" नामक प्रसिद्ध विज्ञापन के उस बच्चे के रूप में जाना जाता है जो उसमें वह स्वादिष्ट अंदाज में कहता है "जलेबी..."

फ़िल्मी करियर

परजान ने विभिन्न वाणिज्यीक विज्ञापनों में कार्य किया है। परजान ने फ़िल्मों में अपने अभिनय की शुरूआत मौन सरदारजी (सिख-बच्चा) के रूप में फ़िल्म कुछ कुछ होता है (१९९८) से किया। उनकी अन्य फ़िल्में मोहब्बतें (2000), ज़ुबेदा (2001) और कभी खुशी कभी ग़म (2001) हैं। उन्होंने राहुल ढोलकिया की फ़िल्म परजानिया (2005) में परजान की भूमिका निभाई है एक ऐसा वह लड़का जो गुजरात दंगों में खो जाता है।
परजान ने पियूष झा की फ़िल्म सिकन्दर (2009) में एक ऐसे लड़के का अभिनय किया है जो एक फुटबॉल खिलाड़ी बनना चाहता है लेकिन उसे एक बन्दूक मिल जाती है और उसकी दूनिया ही बदल जाती है।
नरसिंह प्रसाद भादुड़ी

व्यक्तिगत जीवन

नरसिंह प्रसाद भादुड़ी का जन्म २३ नवंबर १९५० को पबना (अब बांग्लादेश में है) गोपालपुर गांव में हुआ था। उन्होंने कलकत्ता विश्वविद्यालय से संस्कृत भाषा में कला की डिग्री की उपाधि प्राप्त की। वह कोलकाता के गुरुदास कॉलेज में संस्कृत के पाठक रहे। साथ ही वह ३० नवंबर २०१० को अपने काम से सेवानिवृत्त हुए।
रोल

स्थान

रोल गाँव नागौर से पूर्व दिशा में 21 किलोमीटर की दूरी पर नागौर-डीडवाना राज्य राजमार्ग संख्या- 19 पर स्थित है।

इतिहास

रोल के बारे में कहा जाता है कि यह गाँव 500 साल पहले स्थापित किया गया था। उस समय मुस्लिम बोलबाला था। गाँव में एक बड़ी दरगाह है जहाँ मुसलमानों का हर साल एक उर्स मेले का आयोजन किया जाता है। जिसमे सब जाति के दर्शणार्थी भाग लेते हैं। डॉ॰ ज़ियाउ-द्दीन अब्दुल-हय्य देसाई ने अपनी पुस्तक पश्चिम भारत के अरबी, फारसी एवं उर्दू शिलालेख में भारत के पश्चिम राज्यों के 2,000 से अधिक शिलालेख की एक व्यापक सूची प्रदान करता है। इस पुस्तक में क्रम संख्या- 249 मे रोहल शरीफ दर्शाया है जो कि नागौर जिले में मौजूद रोल गाँव ही है।

जनसांख्यिकी

भारत की जनगणना -2011 के अनुसार रोल की आबादी 7,359 है। पुरुष जनसंख्या 3,799 है, जबकि महीला आबादी 3,560 है.

व्यवसाय

कस्बे के लोगों का मुख्य व्यवसाय कृषि और सरकारी / निजी नौकरियां है। कुछ ग्रामीण सरकारी सेवाओं और बहुत से लोग असम, आंध्रप्रदेश, महाराष्ट्र आदि राज्यों में निजी नौकरी कर रहे हैं।

भूगोल

रोल गाँव 27.10°N 73.55°E. पर स्थित है तथा समुंद्रतल से 318 मीटर (1043 फुट) की औसत ऊंचाई पर स्थित है।

मस्जिद और मन्दिर

गाँव में शाही मस्जिद सहित कई मस्जिदें हैं। कहा जाता है कि मुहम्मद का जुब्बा मुबारक है, जिसे रूस के बुखारा से काजी हमीदुद्दीन नागौरी द्वारा लाया गया पवित्र अवशेष माना जाता है। देश के विभिन्न हिस्सों से भक्त इस अवसर को मनाने के लिए क़ाज़ी साहब के यहाँ जमा होते हैं। गाँव में एक वार्षिक उर्स मेला (उर्स मेला) आयोजित किया जाता है। [२]
अन्य मस्जिदों में शामिल हैं
चीले वाली मस्जिद,
आइशा सिद्दीका मस्जिद,
छिम्पा वाली मस्जिद,
उपरलाबास मस्जिद, और
पीर पहाड़ी।
इस गाँव में हनुमान मंदिर, रंगनाथ मंदिर, चारभुजा मंदिर, सत्यनारायण मंदिर, शीतला माता, झावर मंदिर आदि भी हैं। जीर्णोद्धार के दौरान मिले शिलालेखों के अनुसार, चारभुजा मंदिर एलओवी के माहेश्वरी समुदाय द्वारा निर्मित किया गया था, जहाँ 1281 सम्वत यानी 700 में स्थित था।

परिवहन

रोल गाँव राज्य परिवहन सेवा और निजी बस सेवा लिंक की उपस्थिति के साथ सड़क नेटवर्क के माध्यम से आसपास के गांवों जैसे कि नागौर, मुंडवा, जायल, डेह, कुचेरा, गोठ-मांगलोद से जुड़ा है।
Rol रेलवे लाइन के माध्यम से आस-पास के शहरों से जुड़ा हुआ है, लगभग स्टेशन मारवाड़ मुंडवा (MDW) है, लगभग 16.5 Km और नागौर (NGO) लगभग 22.5 Km के लगभग है।
स्पर्श (1980 फ़िल्म)

संक्षेप

यह कहानी दृष्टिबाधितों पर आधारित है कि किस प्रकार दृष्टिहीन बच्चे अपना जीवन जीते हैं और उनका विद्यालय में कैसा जीवन बीतता है और वह किस प्रकार का महसूस करते हैं। स्पर्श नाम उनके स्पर्श करके महसूस करने से है। यह कहानी एक नवजीवन अंधविद्यालय से शुरू होती है, जिसका प्राचार्य अनिरुद्ध परमार (नसीरुद्दीन शाह) होते हैं। इस विद्यालय में 200 विद्यार्थी पढ़ते रहते हैं। एक दिन वह चिकित्सक से मिलने जाते समय उसे एक गाना सुनाई देता है। वह उस गाने को सुन कर मंत्रमुग्ध हो जाता है।
वह गाना कविता प्रसाद (शबाना आज़मी), जिसका हाल ही में पति कि मौत हो जाए रहती है। उसकी तीन वर्ष पूर्व शादी हुए रहती है। वह भी अपने आप को बिलकुल अकेला महसूस करते रहती है। उसकी केवल एक ही मित्र रहती है। मंजु (सुधा चोपड़ा) जो उसके बचपन से उसकी दोस्त रहती है।
कविता की मुलाक़ात मंजु द्वारा किए गए एक आयोजन के दौरान अनिरुद्ध से होती है। वह आवाज से पहचान जाता है। वार्तालाप के दौरान वह अपने विद्यालय में एक शिक्षक, जो संगीत सीखा सके। के बारे में कहता है। पहले कविता नहीं मानती है, लेकिन मंजु और उसके पति के कहने पर वह हाँ कह देती है।
वह कई समय विद्यालय में रहती है और उसकी दोस्ती अनिरुद्ध से हो जाती है। धीरे धीरे दोस्ती बहुत मजबूत हो जाती है। लेकिन दोनों की सोच बहुत अलग होती है।

संगीत

इस फ़िल्म के संगीत को वेतेरण, संगीत निर्देशक कनू रॉय और बोल इन्दु जैन ने बनाया है।
सौली निनिस्टö

सौली निनीस्तो फ़िनलैंड के वर्तमान राष्ट्रपति है। उनका जन्म२४ अगुस्त १९४८ को सालो में हुआ था। निनिस्टö सालो ने नगरपालिका परिषद में 1977 से 1992 तक सेवा की और 1987 में फिनलैंड उचित जिले से फिनिश संसद एडूसकुंता के सदस्य निर्वाचित हुए|
निनिस्टö 1996 में वित्त मंत्री बने। निनिस्टö को स्न २००० में उनकी पार्टी द्वारा चुनावों में राष्ट्रपति के लिए खड़ा होने के लिए आग्रह किया गया था लेकिन उन्होने मना कर दिया था। निनिस्टö 2012 के चुनाव में दूसरी बार पार्टी में राष्ट्रपति पद के उम्मीदवार थे और दो ​​राउंड के बाद वे राष्ट्रपति के रूप में निर्वाचित हो गाय|
जादुई काढ़े

जादुई काढ़े (Potions) जे. के. रोलिंग द्वारा अंग्रेज़ी में रचित हैरी पॉटर (उपन्यास) शृंखला में ज़िक्र तन्त्र-मन्त्र और जादू-टोने के विद्यालय हॉग्वार्ट्स में पढ़ाया जाने वाला एक विषय है। इस विषय में जादूई काढे, दवाईयां आदि बनाना सिखाया जाता है। हैरी के सालो में इस विषय को सेवेरस स्नेप (Severus Snape) पढाते थे। कहा जाता है कि यही हॉगवर्ट्स के विषयों में सबसे कठिन है।
योगयाज्ञवल्क्य

योगयाज्ञवल्क्य योग का प्राचीन ग्रन्थ है। यह याज्ञवल्क्य की रचना मानी जाती है। यह याज्ञवल्क्य और गार्गी के बीच सम्वाद के रूप में है।

परिचय

इस ग्रन्थ में १२ अध्याय तथा कुल ५०४ श्लोक हैं।
मऊ अस्सू, चंदौसी (मुरादाबाद)

भारत की जनगणना अनुसार यह गाँव, तहसील चंदौसी, जिला मुरादाबाद, उत्तर प्रदेश में स्थित है।
सम्बंधित जनगणना कोड: 
राज्य कोड :09 जिला कोड :135 तहसील कोड : 00722
निदान आरम्भकथा

निदान आरम्भकथा (बर्मी भाषा: နိဒါန အာရမ္ဘကထာ; शाब्दिक अर्थ: कथा की भूमिका) मोन भाषा में लिखा एक इतिहास ग्रन्थ है। माना जाता है कि यह 'रमन्न उप्पत्ति दीपिका' (रमन्नदेश की उत्पत्ति की दीपिका) का एक भाग है। इस समय इसकी जो बची हुई पाण्डुलिपि है वह १८वीं शताब्दी की है जबकि उसमें लिखा है कि इसकी मूल पाण्डुलिपि १५३८-३९ ई (९०० एमई) में संकलित की गयी थी।
दुल्हिनबाजार प्रखण्ड (पटना)

यातायात

surya mndir ular== आदर्श स्थल ==
अखनूर

इतिहास

यह जगह महाबरात में वर्णित विराट नगर का प्राचीन शहर माना जाता है, हालांकि, बैरेट, राजस्थान के उत्तरी जयपुर जिले के एक शहर को प्राचीन विराट नगर के रूप में स्थापित किया गया है। यह जगह जम्मू और कश्मीर में सबसे महत्वपूर्ण ऐतिहासिक स्थलों में से एक है। भारतीय पुरातत्व सर्वेक्षण द्वारा खुदाई ने इस तथ्य को स्थापित किया है कि अखनूर हड़प्पा सभ्यता और मण्डा के अंतिम गढ़ में से एक थे, अखनूर हरपांप सभ्यता की उत्तरी जगह है। उत्तरार्ध के दौरान उत्तरार्ध में हरपीपना काल से संबंधित टेराकोटा के आंकड़े और अन्य नृविज्ञान वस्तुएं पाए गए हैं। अखनूर से परे, ऊपरी पहाड़ी क्षेत्र की ओर जो शिवलिक पहाड़ियों से मिलते हैं, वहां किसी भी वस्तु का कोई निशान नहीं है जो यह दिखा सकता है कि हाड़प्पा लोग इस शहर से कहीं आगे जा रहे हैं।
अंबरान-पामबरवान साइटों के उत्खनन ने यह साबित कर दिया है कि कुशाण काल ​​और गुप्त अवधि के दौरान यह स्थान बौद्ध धर्म का एक प्रमुख स्थान था। एक प्राचीन आठ बोलने वाले स्तूप (बौद्ध अवशेष युक्त एक ढाल की तरह संरचना, उच्च गुणवत्ता वाले बेक्ड ईंटों से बने और पत्थर के रास्ते, ध्यान कक्षों और कमरे से घिरा हुआ) के अलावा, बुद्धों के जीवन का आकार टेराकोटा बस्ट और उन काल से संबंधित सिक्के थे भी साइटों से खुदाई अगस्त 14, 2012 में 14 वीं दलाई लामा ने इस जगह का दौरा किया। गुप्त-काल से पूर्व-कुशं शासन और चांदी के कस्तूरी, सोने और चांदी के पत्ते, मोती, कोरल और तीन तांबे के सिक्के से बौद्ध अवशेष पाए जाते हैं। स्तूप का स्थान ऐसा है कि यह पाटलिपुत्र से वर्तमान मार्गों पर स्थित है, वर्तमान में पटना, बिहार, भारत में पंजाब प्रांत, पाकिस्तान में तक्षशिला में है। 
 ऐतिहासिक महत्व का पता चलता है कि हिंदुत्व से संबंधित लोगों का निवास स्थान है, जो अम्बाररान गांव में एक पत्थर से बने हरे रंग की त्रिमुूर्ति प्रतिमा है।

भूगोल

 अखनूर 32.87 डिग्री एन 74.73 डिग्री ई में स्थित है। इसकी औसत ऊंचाई 301 मीटर (988 फीट) है अखनूर शक्तिशाली चिनाब के दाहिने किनारे पर स्थित है। चिनाब अखनूर के मेरा मण्ड्रियन तहसील में काठर (खधंदरा घाटी) में मैदानों में प्रवेश करती है। उत्तर और पूर्व में, शिवालिक, काली धार और त्रिकुटा रेंज इसे घेरते हैं। अखनूर जम्मू से लगभग 28 किमी दूर (मुगल रोड) जम्मू-पुंच राष्ट्रीय राजमार्ग पर स्थित है। यह उत्तर पर राजौरी जिले के साथ, पूर्व पर रियासी जिले और पश्चिम में चंब तहसील (आजाद जम्मू कश्मीर क्षेत्र) से जोड़ता है।

जनसांख्यिकी

 2011 की जनगणना के अनुसार, अखनूर की जनसंख्या 11,225 थी। अखनूर का अखनूर नगर समिति द्वारा संचालित है जिसमें 13 वार्ड हैं। पुरुषों का आबादी का 54% और महिलाओं की संख्या 46% है। अखनूर में औसत साक्षरता दर 78% है, जो राष्ट्रीय औसत 59.5% से अधिक है; 56% पुरुषों और 47% महिलाओं के साथ साक्षर हैं।
2011 के अनुसार 
बोली जाने वाली भाषाएं डोग्री के बाद पंजाबी, उर्दू, हिंदी और अंग्रेजी हैं।

धर्म

हिन्दू 92.37%, मुस्लिम 2.70%, ईसाई 2.38%
विकृत पदार्थ

विकृत पदार्थ (degenrate matter) ऐसे पदार्थ को कहते हैं जिसका घनत्व इतना ज़्यादा हो कि उसके दाब (प्रॅशर) का अधिकतम भाग पाउली अपवर्जन नियम (Pauli exclusion principle) से उत्पन्न हो।

विवरण

आम तौर से किसी भी पदार्थ में (चाहे वह ठोस, द्रव या गैस हो) तापमान के कारण परमाणु उत्तेजित रहते हैं और इस उत्तेजना से उनका एक ऊष्मीय दाब होता है। इसके अतिरिक्त परमाणुओं के नाभिक (न्यूक्लियस) एक दूसरे के लिए प्रतिकर्षण (रिपल्शन) रखते हैं और इस से भी दाब पैदा होता है। एक तीसरा दाब पाउली अपवर्जन नियम से आता है जो दो फर्मियानों को एक ही क्वांटम अवस्था में होने से वर्जित करता है। इस दाब को विकृत दाब कहते हैं। आम तौर पर विकृत दाब ऊष्मीय दाब और नाभिक प्रतिकर्षण दाब से बहुत कम होता है। अगर उस पदार्थ को इस भयंकरता से दबाया जाए कि उसका विकृत दाब बढ़कर बाक़ी दाबों से अधिक हो जाए तो ऐसे पदार्थ की अवस्था को भी विकृत कहा जाता है। उदाहरण के लिए यह स्थिति धातु हाइड्रोजन में देखी जाती है जिसमें हाइड्रोजन के नाभिक एक दूसरे से बोर त्रिज्या (साधारण हाइड्रोजन परमाणु के नाभिक और इलेक्ट्रॉन से भी क़रीब लाए जा चुकें हों।
पुरुषार्थ

मोक्ष

आत्मा को अमर कहा गया है। यह एक नित्य अनादि तत्व है जो बंधन अथवा मुक्ति (मोक्ष) की अवस्था में रहती है। बद्ध अवस्था में इसे अपने कर्मों के अनुसार इसी जन्म अथवा अगले जन्मों में कर्मफल भोगने पड़ते हैं। मनुष्य के अलावा सभी शरीर मात्र भोग योनि हैं, मानव शरीर कर्म योनि है। योगी सद्गुरु के मार्गनिर्देशन में ’विकर्म’ द्वारा अपने शुभ-अशुभ कर्मों से ऊपर उठ जाता है और शरीर रहते ही परमात्मा की प्राप्ति कर लेता है। इसे ही योग (आत्मा एवं परमात्मा का मिलन) कहा गया है। अब वह अकर्म की स्थिति में है और इस शरीर में प्राप्त प्रारब्ध भोग को समाप्त कर लेने के बाद वह अपने शरीर से विदेहमुक्त हो जाता है। उसे अब नया जन्म नहीं लेना पड़ता, वह बंधन से मुक्त हो जाता है। मोक्ष को प्राप्त कर लेना ही आत्मा का मुख्य उद्देश्य है जो कि मानव जीवन की सबसे बड़ी उपलब्धि है।
मियामी मार्लिंस

मियामी मार्लिंस, एक प्रसिद्ध बेसबॉल टीम है, जो मियामी में आधारित है। वे मेजर लीग बेसबॉल में खेलते हैं।
शहादा

शब्द और उच्छारण

शहादा (شَهادة) गवाही को कहते हैं, ग्नान कोष में, न्याय कोष में भी इस शब्द को इस्तेमाल किया जाता है, जो के गवाही के लिए इस्तेमाल होता है, चाहे वह कर्जा, हादिसे, बुराई, या तलाक के वक्त में हो। 
इस्लामी पद कोष में और कुरआन के सन्दर्भ में यह शब्द "विशवास प्रकट" के लिए इस्तेमाल किया जाता है। शहादा पढना या बोलना, या प्रकट करना हर मुस्लिम के लिए ज़रूरी है। इसी से ईमान या विशवास स्वीकार और प्रकट होता है।

चित्र मालिका

इन चित्रों में, बहुत सारे ध्वज हैं जिन पर "शहादा" लिखा हुआ है।
गुगे

गुगे (तिब्बती: གུ་གེ་རྒྱལ་རབས) पश्चिमी तिब्बत का एक प्राचीन राज्य था जो १०वीं शताब्दी ईसवी के बाद अपने चरम पर पहुँचा। अपने सबसे बड़े विस्तार में इसका राज भारत के कुछ इलाक़ों तक पहुँच गया, जिनमें हिमाचल प्रदेश का स्पीति क्षेत्र और ऊपरी किन्नौर ज़िला, तथा जम्मू व कश्मीर की ज़ंस्कार घाटी शामिल थे। इसका केन्द्र तिब्बत के न्गारी विभाग के आधुनिक ज़ान्दा ज़िले में था। इसकी राजधानी त्सापरंग थी, जिसके खंडहर अवशेष आज भी खड़े हैं।
ख़ान (उपाधि)

साधारणीकरण

मंगोल ज़माने के आरम्भिक काल में ख़ान का ओहदा बहुत कम लोगों के पास होता था, लेकिन समय के साथ यह सम्राटों-राजाओं द्वारा अधिक खुलकर दिया जाने लगा और साधारण बन गया। यह वही प्रक्रिया है जो ब्रिटिश काल में 'सूबेदार' (यानि 'सूबे या प्रान्त का अध्यक्ष') की उपाधि के साथ देखा गया, जिसमें यह सेना के मध्य-वर्गी फ़ौजियों को दिया जाने लगा। भारतीय उपमहाद्वीप और अफ़्ग़ानिस्तान में यह एक पारिवारिक नाम बन गया, जिस प्रकार 'शाह', 'वज़ीर' और 'सुलतान' जैसे नाम अब पारिवारिक नामों के रूप में मिलते हैं। इसी तरह, वर्तमान काल में किसी भी आदरणीय महिला को फ़ारसी में ख़ानम बुलाया जाता है, मसलन हिन्दी में 'परवीन जी' को फ़ारसी में 'ख़ानम-ए-परवीन' कहना आम है।

इतिहास

खान शब्द 'कागान' अथवा अरबी के 'खाकान' से बना है (जिसका संबंध संभवत: चीनी कुआँ से है) और मुसलमानों में सर्वप्रथम १० वीं शताब्दी ई. में मध्य एशिया के तुर्को के एक वंश इलेकखानों के लिए प्रयुक्त हुआ। १२वीं तथा १३वीं सदी ई. में तुर्क लोग इसका प्रयोग राज्य के सर्वोच्च अधिकारी के लिए किया करते थे। जियाउद्दीन बरनी ने तारीखे-फीरोजशाही में लिखा है, जिस किसी सरखेल के पास दस अच्छे तथा चुने हुए सवार न हों, उसे सरखेल न कहना चाहिए। जिस सिपहसालार के पास उस सरखेल ऐसे न हों जो उसकी आज्ञानुसार अपने परिवार की भी बलि दे दें, सिपहसालार न कहना चाहिए। जिस अमीर के पास प्रबंध करने के लिए दस सिपहसालार न हों उसे 'अमीर' न कहना चाहिए। जिस मलिक के अधीन दस अमीर न हों उस, मलिक को व्यर्थ समझना चाहिए। जिस खान के पास दस मलिक न हों उसे खान नहीं कहा जा सकता। जिस बादशाह के पास दस सहायक तथा विश्वासपात्र खान न हों उसे जहाँदारी (राज्यव्यवस्था) एवं जहाँगीरी (दिग्विजय) का नाम भी न लेना चाहिए। इस प्रकार खान बादशाह के सामंतों को कहा जाता था। मध्य एशिया के मंगोलों के राज्यकाल में सम्राट् को खान तथा चंगेज खाँ के वंशज अन्य शाहजादों को, जो छोटे राज्यों के स्वामी होते थे, सुल्तान कहा जाता था। भारतवर्ष में मुगलों के राज्यकाल में 'खानेखाना' की उपाधि भी दी जाने लगी। बाबर के समय में यह तुर्की बिगलर बेगी का अनुरूप था। सर्वप्रथम बाबर ने दौलत खाँ के पुत्र दिलावर खाँ को खानेखाना की उपाधि प्रदान की थी। इसी प्रकार खानेदौराँ तथा खानेजहाँ की उपाधियाँ भी मुगलों के राज्यकाल में उच्चतम अमीरों एवं सरदारों को प्रदान की जाती थीं।
चल मेरे भाई

संक्षेप

यह दो भाइयों, विकी (संजय दत्त) और प्रेम ओबेरॉय (सलमान खान) की कहानी कि कैसे सपना (करिश्मा कपूर) नाम की एक लड़की द्वारा उनकी जिंदगी पलट जाती है।
विकी एक बड़ा व्यापारी है जो अपने परिवार के विशाल व्यापार साम्राज्य को संभालता है। सपना उसके सचिव के पद के लिए आवेदन करती है। वह एक अनाथ है जो पुणे से बॉम्बे आई है और वर्तमान में अपने मामा और मामी के साथ रह रही है। सपना के पास विकी की सचिव होने के लिए आवश्यक अनुभव नहीं है, लेकिन विकी के पिता बलराज ओबेरॉय (दलीप ताहिल) सपना के जुनून से प्रभावित हैं और उसे काम पर रखते हैं।
प्रेम एक आकांक्षी अभिनेता है। बलराज चाहते है कि प्रेम को पारिवारिक व्यवसाय के लिए भी काम करना चाहिए। हालांकि, प्रेम की दादी और विकी ने अभिनेता बनने के प्रेम के फैसले का समर्थन किया है। वह थिएटर निर्देशक (शक्ति कपूर) के साथ काम करता है जो सपना के मामा भी है।
सपना काम के लिये बहुत अक्षम है और विकी पूरी तरह उससे परेशान है। लेकिन जब काम के बाद विकी पर हमला किया जाता है, तो सपना की तेज़ सोच के कारण उसकी जिंदगी बचती है। विकी के परिवार उसे और उसके परिवार को अपने फार्महाउस पर एक छोटी छुट्टी के लिए आमंत्रित करते हैं। विकी का परिवार सपना का बहुत आदि बन जाता है। प्रेम और सपना भी इस समय के दौरान प्यार में पड़ जाते हैं।
हालाँकि इससे पहले कि प्रेम अपने परिवार को बता सके कि वह सपना से प्यार करता है। उसे पता चलता है कि उसकी दादी विकी की सपना से शादी करना चाहती हैं और विकी इस प्रस्ताव पर सहमत हो गया है। प्रेम अपने भाई के दिल को तोड़ना नहीं चाहता है। इससे पहले विकी अपनी पूर्व प्रेमिका के लिए बहुत लंबे समय से दुखी रहा है। प्रेम अब उसके रास्ते में नहीं आना चाहता है। वह सपना को बताता है कि वह उसको सिर्फ बेवकूफ बना रहा था। दिल टूटने के बाद सपना अपनी मामी और मामा के दबाव में आ जाती है और विकी से शादी करने के लिए सहमत हो जाती है। हालाँकि, विकी शादी से पहले सच्चाई जान जाता है। अंत में सपना और प्रेम फिर से मिल जाते हैं। अंत में ऐसा दर्शाया जाता है कि जब एक नई लड़की विकि के कार्यालय में शामिल हो जाती है तो विकी फिर से प्यार में पड़ जाता है।
उणादि सूत्र

उणादिसूत्र का अर्थ है : 'उण्' से प्रारंभ होने वाले कृत् प्रत्ययों का ज्ञापन करनेवाले सूत्रों का समूह। 'कृवापाजिमिस्वदिसाध्यशूभ्य उण्' यह उणादि का प्रारंभिक सूत्र है। शाकटायन को उणादिसूत्रों का कर्ता माना जाता है किन्तु स्व. प्राध्यापक का॰ बा॰ पाठक के अनुसार, उणादि सूत्रों के रचयिता शाकटायन नहीं बल्कि स्वयं पाणिनि ही थे।
नारायण भट्ट के अनुसार उणादिसूत्रों की कुल संख्या 765 है। यह संख्या श्वेतस्वामी की संख्या से 12 अधिक है। उणदिसूत्रों के अनेक प्रसिद्ध टीकाकार हुए हैं जिनमें उज्ज्वलदत्त (इनका समय 1250 ई. के लगभग माना जाता है), भोज और नारायण भट्ट आदि प्रमुख हैं।
पाणिनि के समय जो उणादिसूची थी वह कुछ संशोधित रूप में आज भी विद्यमान है। उज्ज्वलदत्त की टीका से युक्त उणादिसूत्र इस समय उपलब्ध हैं। इसका जो वर्तमान रूप है उसमें कुछ बाद के शब्द भी आ गये हैं, जैसे दीनार (लैटिन- Denarius) जो भारतवर्ष में १०० ई से पूर्व किसी भी स्थिति में नहीं प्रचलित हो सकता था।।
मैक रॉबर्टसन धरती

मैक रॉबर्टसन धरती (Mac. Robertson Land) पूर्वी अंटार्कटिका का एक भूभाग है जो समुद्रातट से भीतरी क्षेत्र में विलियम स्कोर्ज़बी खाड़ी और डार्नली अंतरीप (Cape Darnley) के बीच स्थित है। प्रिन्स चार्ल्ज़ पर्वत इसी क्षेत्र में स्थित हैं।
विपरीत विषुवतरेखीय जलधारा (प्रशान्त महासागर)

विपरीत विषुवतरेखीय जलधारा (प्रशान्त महासागर), प्रशान्त महासागर की एक प्रमुख सागरीय धारा हैं।
कर्मा और होली

पटकथा

फ़िल्म की कहानी एक प्रवासी भारतीय दम्पति के इर्द्ध-गिर्द्ध घुमती है।

टिकट खिड़की

टिकट खिड़की पर फ़िल्म असफल रही।